Na temelju Odluke Vlade Republike Hrvatske o zabrani novog zapošljavanja službenika i namještenika u javnim službama (NN br.70/16.) i Obavijesti Ministarstva znanosti, obrazovanja i sporta o postupanju u skladu s navedenom odlukom od 5.10.2016. godine te Odluke ravnateljice Osnovne škole Dubovac, Karlovac, o objavljivanju javnog poziva vanjskim pružateljima usluga, Klasa: 110-02/16-01/5, Urbroj: 2133-19-16-1 od 20.10.2016. godine, Osnovna škola Dubovac, Karlovac, objavljuje

 JAVNI POZIV

ZA PRIKUPLJANJE PONUDA OD VANJSKIH PRUŽATELJA USLUGA

ZA USLUGE ODRŽAVANJA ŠKOLSKIH OBJEKATA

1. Od vanjskog pružatelja usluga očekuje se održavanje školskih objekata (6 zgrada), kako slijedi:
* Popravak vodovodnih instalacija prema mogućnostima
* Popravci vrata,brava,prozora,klupa,stolica i ostalog školskog inventara
* Zamjena utičnica i svijetlosnih tijela (žarulja, lampi)
* Održavanje ostalih instalacija u Školi
* Strojno pranje poda u školskoj sportskoj dvorani i pripadajućim prostorima sportske dvorane (garderobama, sanitarnim prostorijama)
* Prijevoz hrane iz školske kuhinje u područne škole
* Održavanje travnjaka oko škole i briga o okolišu

Navedeni poslovi izvode se u zgradi Matične škole u Primorskoj 9, zgradi Matične škole u Nemčićevoj 8, Područnoj školi Stative, Područnoj školi Velika Jelsa, Područnoj školi Zadobarje i školskoj sportskoj dvorani.

1. Za pružanje usluga navedenih u točki 1. ovoga Poziva, Škola treba jednu osobu na puno radno vrijeme ( 8 sati) od ponedjeljka do petka.
2. Molimo da nam specificirate mjesečne troškove pružanja navedene usluge (plaća zaposlenika).
3. Kriterij za odabir je najniža cijena.

Ponude možete poslati poštom na adresu: OŠ Dubovac, Primorska 9, 47000 Karlovac ili na e mail Škole: tajnistvo@os-dubovac-ka.skole.hr, do 11.11.2016.godine